TRIBUNAL GĦAL TALBIET ŻGĦAR ĠUDIKATUR DR MICHELA SPITERI LL.D. Seduta ta' nhar il-Ġimgħa, 18 ta' Ġunju 2021 Patrijiet Franġiskani Borg Sillato Konventwali Ra r-risposta li permezz tagħha il-konvenuti eċċepew il-privilegium fori in kwantu ir-residenza tal-konvenuti hija fil-gżira ta' Malta u mhux f'Għawdex. Ra l-verbal tas-seduta tal-14 ta' Mejju 2021 imnejn jirriżulta li l-kawża ġiet differita għas-sentenza dwar din l-eċċezzjoni u dan wara li t-Tribunal sema' l- provi u t-trattazjoni fuq l-ewwel eċċezzjoni. Ikkunsidra Illi permezz ta' din l-eċċezzjoni preliminari l-konvenuti qed jinvokaw l- 'privilegium fori' u ċioe' d-dritt jew aħjar benefiċċju li jiġi mħarrek f'Tribunal partikolari. Mhux kontestat illi l-konvenuti fil-kawża odjerna jirrisjedi fil-gżira ta' Malta. Infatti anke l-indirizz li ngħata għan-notifika huwa f'Malta. Pero' rrizulta illi l-propjeta' 6, Triq ir-Rabat, Ħal Balzan, hija wkoll tal-konvenuti u dan skond ix-xiehda ta' Patri Colin Galea Coppola. Dr. Joshua Legesse: Mela, Patri Sammut, il-propjeta' 6, Triq ir-Rabat, Madliena, Is-Swieqi, għandkom xi konnessjoni magħha? Illi b'differenza tal-Qrati normali, fil-każ tat-Tribunal tat-Talbiet iż-Żgħar, ma hemmx Tribunal għall-ġżira ta' Malta u ieħor għall-gżejjer t'Għawdex u Kemmuna, imma hemm Tribunal wiehed u uniku kemm għal Malta kif ukoll għal Għawdex. L-uniku ħaġa li jistipula l-Kap. 380 huwa li t-Tribunal għandu jżomm il-laqgħat tiegħu f'Malta u Għawdex u "sa fejn ikun prattikabbli, iżomm il-laqgħat tiegħu fil-gżira fejn il-persuna li kontriha ssir it-talba jkollha r-residenza ordinarja tagħha". Il-kliem "sa fejn ikun prattikabbli" (as far as practicable fit-Test Ingliż) huwa ċar u jħalli l-kwistjoni fid-diskrezzjoni assoluta tat-Tribunal Għal Talbiet Żgħar. Illi l-artikolu 770 tal-Kap 12 igħid li l-privilgium fori jispiċċa wkoll fil-każ li l- kawża tkun dwar obbligazzjoni li kellha tiġi esegwita f'Gżira partikolari. Illi għalkemm il-provi dwar il-mertu għadhom ma nstemgħux, l-irċevuti li ġew esebiti mir-rikorrenti jirrigwardaw il-propjeta' 6, Triq ir-Rabat, Żebbuġ, li skond il-konvenut, hija propjeta' tal-konvenuti. Għalhekk 'prima facie' jidher illi l-każ jirrigwarda ftehim jew obbligazzjoni li kellha ssir jew li saret fuq propjeta' ġol- gżira ta' Għawdex. It-Tribunal għalhekk jidhirlu li f'dan l-istadju jkun iktar prattikabbli li l-każ jinstema' f'Għawdex. Il-konvenuti ma ressqu l-ebda raġuni valida għalfejn id- diskrezzjoni ezerċitata mit-Tribunal Għal Talbiet Żgħar għandha tiġi disturbata. Għaldaqstant it-Tribunal jiċhad l-eċċezzjoni tal-privilegium fori. Spejjeż riżervati għall-ġudizzju finali. Dr Michela Coulaud LL.D. Ġudikatur Daniel Abela Bugeja Deputat Reġistratur